Návrh opravného rozpočtu č. 2 k všeobecnému rozpočtu na rok 2010 výkaz príjmov a výdavkov podľa oddielov Oddiel III – Komisia Oddiel VI – Európsky hospodársky a sociálny výbor Oddiel VII – Výbor regiónov /* KOM/2010/0108 v konečnom znení */





[pic] | EURÓPSKA KOMISIA | Brusel, 19.3.2010 KOM(2010)108 v konečnom znení NÁVRH OPRAVNÉHO ROZPOČTU Č. 2 K VŠEOBECNÉMU ROZPOČTU NA ROK 2010 VÝKAZ PRÍJMOV A VÝDAVKOV PODĽA ODDIELOV Oddiel III – Komisia Oddiel VI – Európsky hospodársky a sociálny výbor Oddiel VII – Výbor regiónov (predložený Komisiou) NÁVRH OPRAVNÉHO ROZPOČTU Č. 2 K VŠEOBECNÉMU ROZPOČTU NA ROK 2010 VÝKAZ PRÍJMOV A VÝDAVKOV PODĽA ODDIELOVOddiel III – KomisiaOddiel VI – Európsky hospodársky a sociálny výborOddiel VII – Výbor regiónov(predložen ý Komisiou) So zreteľom na: - Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, - rozhodnutie Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev[1], - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[2], a najmä na jeho článok 37, - všeobecný rozpočet Európskej únie na rozpočtový rok 2010 prijatý 17. decembra 2009, - návrh odhadov pre opravný rozpočet na rok 2010 prijatý Európskym hospodárskym a sociálnym výborom 16. februára 2010, - návrh odhadov pre opravný rozpočet na rok 2010 prijatý Výborom regiónov 22. februára 2010, Európska komisia týmto predkladá rozpočtovému orgánu návrh opravného rozpočtu č. 2 k rozpočtu na rok 2010 z dôvodov uvedených v dôvodovej správe. OBSAH 1. Úvod 4 2. Vplyv súvisiaci s nadobudnutím platnosti Lisabonskej zmluvy 4 2.1 Európsky hospodársky a sociálny výbor 4 2.1.1 Opravný rozpočet súvisiaci s nadobudnutím platnosti Lisabonskej zmluvy 4 2.1.2 Zmena pracovných miest 5 2.2 Výbor regiónov 5 3. Úprava plánu pracovných miest úradu BEREC (agentúra) 6 4. Súhrnná tabuľka podľa okruhov finančného rámca 7 ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkazoch príjmov a výdavkov podľa oddielov sú k dispozícii na webových stránkach EUR-Lexu (http://eur-lex.europa.eu/budget/www/index-en.htm). Anglické znenie zmien v týchto výkazoch podľa oddielov je pre informáciu pripojené ako príloha k rozpočtu. 1. ÚVOD Návrh opravného rozpočtu (NOR) č. 2 na rok 2010 sa týka: - vplyvu, ktorý má nadobudnutie platnosti Lisabonskej zmluvy na Európsky hospodársky a sociálny výbor (EHSV) a Výbor regiónov (VR), ako bol prijatý v ich príslušných návrhoch odhadov, - úpravy plánu pracovných miest úradu BEREC (Orgán európskych regulátorov pre elektronické komunikácie) bez dodatočných finančných ustanovení. Čistý finančný vplyv tohto opravného rozpočtu je 10,5 mil. EUR v dodatočných viazaných a platobných rozpočtových prostriedkoch v rámci okruhu 5 viacročného finančného rámca. 2. VPLYV SÚVISIACI S NADOBUDNUTÍM PLATNOSTI LISABONSKEJ ZMLUVY V priebehu rozpočtového postupu na rok 2010 sa dohodlo, že dostupná rezerva v rámci okruhu 5 sa prednostne použije na financovanie dodatočných výdavkov, ktoré vyplynú priamo z nadobudnutia platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva. Z toho vyplynulo, že po prijatí pôvodného rozpočtu na rok 2010 by sa zodpovedajúce dodatočné výdavky v prípade potreby riešili prostredníctvom opravného rozpočtu. Zdôraznilo sa, že v takomto prípade by sa pred predložením žiadosti o dodatočné zdroje mala v plnom rozsahu zvážiť možnosť prerozdelenia existujúcich zdrojov. 2.1 Európsky hospodársky a sociálny výbor 2.1.1 Opravný rozpočet súvisiaci s nadobudnutím platnosti Lisabonskej zmluvy Európsky hospodársky a sociálny výbor (ďalej len „EHSV“ alebo „výbor“) vykonal podrobné analýzy vplyvov a dôsledkov úplného vykonávania Lisabonskej zmluvy. Predseda výboru a grémium výboru opakovane prediskutovali na vysokej politickej úrovni spôsoby a prostriedky na zabezpečenie plnej účinnosti ustanovení zmluvy. Pri vykonávaní týchto analýz a v rozhovoroch výbor zohľadňoval najmä: - nové (energetika, Európsky výskumný priestor, šport[3]) alebo rozšírené oblasti politiky v zmluve, ktoré nevyhnutne vyústia do väčšieho počtu formálnych konzultácií výboru, a nové možnosti týkajúce sa významnejšej úlohy v niektorých oblastiach, v ktorých je EHSV už pravidelne konzultovaný na povinnom alebo dobrovoľnom základe (zdravie, sociálna politika, služby všeobecného hospodárskeho záujmu, sloboda, bezpečnosť a spravodlivosť), - možnú úlohu výboru ako platformy na úrovni EÚ pre štruktúrovaný dialóg medzi inštitúciami EÚ a organizovanou občianskou spoločnosťou, pričom by výbor s týmito inštitúciami spolupracoval (článok 11 Zmluvy o EÚ), - možnú úlohu výboru týkajúcu sa vykonávania práva občanov na iniciatívu v rámci jeho poradnej funkcie aj ako inštitucionálneho sprostredkovateľa medzi organizovanou občianskou spoločnosťou a inštitúciami EÚ, - možnú monitorovaciu úlohu výboru pri overovaní, či sa dodržiava horizontálna sociálna doložka uvedená v novej zmluve a či sa sociálne požiadavky zohľadňujú v politikách Únie (ak je európske právo v rozpore so sociálnymi cieľmi, Súdny dvor by ho mal vyhlásiť za neplatný), - potrebu, aby výbor prispôsobil svoje štruktúry a postupy tak, aby bol schopný včas predkladať stanoviská Európskemu parlamentu (EP) vzhľadom na terajšiu povinnosť EP konzultovať výbor v prípadoch, ktoré sú stanovené v zmluve. Výbor v dôsledku svojich úvah a výpočtov požaduje na vykonávanie ustanovení Lisabonskej zmluvy v plnom rozsahu tieto dodatočné zdroje: 4,14 mil. EUR na obdobie 6 mesiacov vrátane 22 nových pracovných miest (14 AD5, 6 AD9 a 2 AST3). 2. 1.2 Zmena pracovných miest EHSV okrem toho požaduje zmenu pracovných miest z 3 AST na 3 AD s cieľom vyhnúť sa súbežnému postupu podľa článku 47 služobného poriadku. S cieľom prispôsobiť stupeň viacerých pracovných miest charakteru funkcie požaduje EHSV tieto zmeny: 2 AST7 na 2 AD7 a 1 AST5 na 1 AD5. Na požadované zmeny výbor nepožaduje dodatočné rozpočtové prostriedky. Revidovaný plán pracovných miest je začlenený do prílohy k rozpočtu. 2.2 Výbor regiónov Vyššie právomoci pridelené Výboru regiónov (ďalej len „VR“ alebo „výbor“) na základe Lisabonskej zmluvy znamenajú podstatné rozšírenie jeho činností a vyššie pracovné zaťaženie. - Na základe zmluvy sa výrazne posilňuje miestny a regionálny rozmer EÚ prostredníctvom zadefinovania územnej súdržnosti ako nového cieľa a uznania novej úlohy miestnych a regionálnych orgánov v prelegislatívnej fáze a pri posudzovaní vplyvu právnych predpisov. Zdôrazňuje sa v nej aj kľúčová úloha týchto orgánov pri organizácii služieb všeobecného hospodárskeho záujmu. Výbor musí v týchto oblastiach zohrávať úlohu páky medzi miestnymi a regionálnymi orgánmi a inštitúciami EÚ vo funkcii ich reprezentatívneho politického orgánu. Tieto oblasti sa v dôsledku toho stanú súčasťou hlavného predmetu činnosti VR v rámci jeho každodenných aktivít. - V zmluve sa výslovne odkazuje na regionálny a miestny rozmer zásady subsidiarity s „následným“ právom VR podať žalobu na Súdny dvor Európskej únie. Posudzovanie územného vplyvu akéhokoľvek právneho predpisu EÚ vo všetkých politických oblastiach, ktorý by mohol mať prípadný vplyv na územia, spolu s posudzovaním vplyvu iniciatív EÚ znamenajú potrebu posilniť právnu analýzu legislatívnych aktov EÚ počas rôznych fáz postupu ich prijímania a stáleho sledovania stanovísk VR. - V existujúcej zmluve sa až do novembra 2009 stanovovalo 10 oblastí, v ktorých sa musel konzultovať VR. Na základe Lisabonskej zmluvy sa pridáva jedna nová oblasť (energetika), pri ktorej sa musí konzultovať VR, a rozširuje sa alebo prehlbuje sa ďalších 5 z 10 existujúcich oblastí. Predpokladá sa, že to povedie k väčšiemu počtu stanovísk VR, ako aj k potrebe vybudovať právomoci v týchto oblastiach a omnoho systematickejšie sledovať stanoviská pri všetkých hlavách, pri ktorých je konzultácia povinná. Okrem toho vzhľadom na novú povinnosť Európskeho parlamentu konzultovať VR, VR musí byť schopný včas predkladať kvalitné stanoviská. Riadne vykonávanie týchto nových právomocí a úloh znamená výrazné zvýšenie činnosti VR. Zvládnutie tohto nárastu pri využití iba existujúcich zdrojov by si vyžadovalo podstatné prerozdelenie týchto zdrojov a stanovenie negatívnych priorít. VR je však mladou inštitúciou, ktorá doteraz nemala príležitosť vybudovať dostatočne pevné štruktúry, ktoré by umožnili prerozdelenie zdrojov v takomto rozsahu. S cieľom riadne plniť rozšírené úlohy a zodpovednosti sú preto potrebné dodatočné finančné a ľudské zdroje. Odhaduje sa, že bude potrebných dodatočných 6,4 mil. EUR (zvýšenie existujúceho rozpočtu na rok 2010 o 8 %) a 37 nových dodatočných pracovných miest vrátane 6 dočasných pracovných miest pre sekretariáty politických skupín a kabinet predsedu. 3. ÚPRAVA PLÁNU PRACOVNÝCH MIEST ÚRADU BEREC (AGENTÚRA) Rozpočtový orgán pridelil na rok 2010 sumu 3,47 mil. EUR (2,57 mil. EUR na administratívne výdavky a 0,9 mil. EUR na prevádzkové výdavky) pre úrad poskytujúci odborné a administratívne podporné služby BEREC-u. Vzhľadom na neistotu spojenú s právnym základom pri predložení predbežného návrhu rozpočtu na rok 2010 a ešte neuzatvorenú dohodu s európskymi regulátormi plán pracovných miest prijatý v konečnom rozpočte na rok 2010 zahŕňal iba celkový počet zamestnancov podľa funkčných skupín, avšak nie členenie podľa platových tried. S cieľom umožniť Komisii zriadiť úrad BEREC a prijať do služobného pomeru potrebných zamestnancov je teda potrebné zmeniť a doplniť plán pracovných miest na rok 2010 tak, aby obsahoval podrobné organizačné členenie podľa platových tried a umožnil úradu BEREC splniť všetky podmienky s cieľom stať sa nezávislým a vykonávať svoje poslanie v súlade s prijatým právnym základom[4]. Navrhovaná úprava si nevyžaduje žiadne dodatočné výdavky, pretože príslušné administratívne rozpočtové prostriedky už boli schválené v rozpočte na rok 2010. Úpravou sa nemení celkový počet zamestnancov pre každú funkčnú skupinu. Revidovaný plán pracovných miest je obsiahnutý v prílohe k rozpočtu. 4. SÚHRNNÁ TABUľKA PODľA OKRUHOV FINANčNÉHO RÁMCA Finančný rámec Okruh/podokruh | Finančný rámec na rok 2010 | Rozpočet na rok 2010 (vrátane NOR č. 1) | NOR č. 2/2010 | Rozpočet na rok 2010 (vrátane NOR č. 1 a 2) | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |14 167 000 000 | |14 861 853 2563 |11 342 270 803 | | |14 861 853 2563 |11 342 270 803 | |1b. Súdržnosť pre rast a zamestnanosť |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Spolu |63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Rezerva[5] | | |– 194 445 345 | | | |-194 445 345 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Spolu |59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Rezerva | | |456 166 698 | | | |456 166 698 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Občianstvo |668 000 000 | |668 000 000 |659 387 500 | | |668 000 000 |659 387 500 | | Spolu |1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Rezerva [6] | | |18 512 630 | | | |18 512 630 | | | 4. EÚ AKO GLOBÁLNY AKTÉR[7] |7 893 000 000 | | 8 141 006 470 |7 787 695 183 | | | 8 141 006 470 |7 787 695 183 | | Rezerva | | | 875 530 | | | | 875 530 | | | 5. ADMINISTRATÍVA[8] |7 882 000 000 | |7 898 452 499 |7 897 947 499 |10 530 924 |10 530 924 |7 908 983 423 |7 908 478 423 | | Rezerva | | | 63 547 501 | | | | 53 016 577 | | | SPOLU |140 978 000 000 |134 289 000 000 |141 462 224 986 |122 946 397 164 |10 530 924 |10 530 924 |141 472 755 910 |122 956 928 088 | | Rezerva | | |539 657 014 |11 671 484 836 | | |529 126 090 |11 660 953 912 | | [1] Ú. v. EÚ L 163, 23.6.2007, s. 17. [2] Ú. v. ES L 248, 16.9.2002, s. 1. [3] Článok 194 ods. 2 (energetická politika), článok 182 ods. 5 (Európsky výskumný priestor) a článok 165 ods. 4 (šport). [4] Nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a jeho úrad (Ú. v. EÚ L 337, 18.12.2009, s. 1). [5] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci okruhu 1a (500 miliónov EUR). Suma 195 mil. EUR, ktorá prekračuje strop, je financovaná prostredníctvom mobilizácie prostriedkov nástroja flexibility. [6] Suma z Fondu solidarity Európskej únie (FSEÚ) je zahrnutá nad rámec príslušných okruhov tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [7] Rezerva okruhu 4 na rok 2010 nezahŕňa rozpočtové prostriedky týkajúce sa rezervy na núdzovú pomoc (248,9 mil. EUR). [8] Pre výpočet rezervy v rámci stropu okruhu 5 sa zohľadňuje poznámka pod čiarou č. 1 finančného rámca na roky 2007 – 2013 týkajúca sa 80 mil. EUR na príspevky zamestnancov do systému dôchodkového zabezpečenia.